Vanessa Redgrave

Vanessa Redgrave (født 30. januar 1937 i London i England) er en britisk skuespiller.

For sin rolle som «Julia» i filmen Julia vant hun en Oscar for beste kvinnelige birolle i 1977. Hun ble utnevnt til kommandør av Order of the British Empire i 1967.

Redgrave ble kjent i 1961 da hun spilte Rosalind i Som dere vil ha det med Royal Shakespeare Company og har siden hatt mer enn 35 opptredener i Londons West End og på Broadway, foruten å vinne både Tony- som Olivier-priser. Hun har spilt i mer enn 80 filmer, blant annet Blowup (1966), Isadora (1968), Mary, Queen of Scots (1971), The Devils (1971), Julia (1977), The Bostonians (1984), Tilbake til Howard's End (1992), Mission: Impossible (1996) and Atonement (2007). Redgrave ble utropt av Arthur Miller og Tennessee Williams som «den største levende skuespillerinne i vår tid», og hun har forblitt den eneste britiske skuespiller som noen gang har vunnet priser fra Oscar, Emmy, Cannes, Golden Globe og Screen Actors Guild. Hun er også mottaker av britiske BAFTAs æresbevisning for 2010 for «i anerkjennelse for en framragende og enestående bidrag til filmen.»

Som et medlem av Redgrave-familien av skuespillere, er hun datter av Michael Redgrave og skuespilleren Rachel Kempson, søster av avdøde Lynn Redgrave og avdøde Corin Redgrave, mor til skuespillerne Joely Richardson og den avdøde Natasha Richardson, og tante til skuespilleren Jemma Redgrave.

Referanser

Eksterne lenker 
 
 
 
  «Vanessa Redgrave: Actress and Campaigner», BBC
  «She's Got Issues», The Observer, 19. mars 2006

Engelske skuespillere
Oscar-vinnere (birolle)
Emmy-vinnere
Tony Award-vinnere
Order of the British Empire (KBE/DBE)
Personer fra London